สอบถามค่ะ พอดีแม่ท่านล้ม และเข่ากระแทกพื้น คนไข้มีอาการปวดหลังบั้นท้ายถึงขา ร่วมด้วยมีอาการชา ที่ขาทั้งสองข้าง ปัจจุบันเดินไม่ได้ จึงได้พาไปพบแพทย์ที่โรงพยาบาลรัฐแห่งหนึ่ง แพทย์เฉพาะทางกระดูก แจ้งว่า เป็นกล้ามเนื้ออักเสบรุนแรง ดิฉันเลยสงสัยว่า กรณีกล้ามเนื้ออักเสบ จะมีอาการชาร่วมด้วยหรือค่ะขอบสำหรับการตอบข้อสงสัยค่ะ
สวัสดีค่ะ กล้ามเนื้ออักเสบมักสัมพันธ์และเกิดจากการใช้งาน อาการมักมาด้วยปวดเป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้โดยในภาวะกล้ามเนื้ออักเสบ อาการหลักคือการปวด แต่ในบางรายอาจมีชาร่วมด้วย ซึ่งในกรณีนี้ควรจะต้องตรวจหาเรื่องภาวะนรองกระดูกกดทับเส้นประสาทร่วมไปด้วย หรืออาการชาอาจเป็นจากการกดทับหรือการใช้งานที่เกิดไปพร้อมๆกับกล้ามเนื้ออักเสบได้เช่นกันในเบื้องต้น ฝึกยืดเหยียดกล้ามเนื้อที่ปวด รับประทานยาแก้ปวดแก้อักเสบเพื่อบรรเทาอาการได้ และควรกลับไปพบแพทย์หากรับประทานยาตามที่แพทย์จ่ายมาแล้วไม่ดีขึ้น พักการใช้งานแล้วยังปวดมาก หรือปวดจนทำให้ทำกิจวัตรประจำวันต่างๆไม่ได้ตามปกติ